***Odluka o kriterijima za izricanje ocjene iz vladanja***

Na temelju Pravilnika o načinima, postupcima i elementima vrednovanja učenika u osnovnoj i srednjoj školi (NN br. 2010.) Učiteljsko vijeće Osnovne škole Ivana Filipovića (u daljnjem tekstu Škola), dana 29. kolovoza 2023. donijelo je Odluku kriterijima za izricanje ocjene iz vladanja za školsku godinu 2023./2024.

**SASTAVNICE PRAĆENJA - OPĆE NAPOMENE**

Vrednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim prihvaćenim načinima, postupcima i elementima, a sastavnice su:

1. praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja i stručnih suradnika  
   b) provjeravanje, tj. procjena napretka u ponašanju učenika i postignute razine kompetencija na temelju praćenja, na sjednicama Razrednih vijeća, školskih povjerenstava, te individualnim razgovorima s roditeljima i učenicima  
   c)pridavanje opisne vrijednosti ***uzorno, dobro, loše*** rezultatima praćenja učenikovog ponašanja prema sastavnicama ocjenjivanja vladanja.

* Bilješke o ponašanju učenika pišu se u e-dnevnik (svaki učitelj u svoj predmet i/ili u bilješku u karticu Sat razrednika).

Načine, postupke i kriterije vrednovanja predlažu svi učitelji Škole, razrednik ih objedinjuje i usklađuje, a Učiteljsko vijeće razmatra, definira/redefinira i usvaja.

* Redovito/povremeno/ učestalo pratit će se na sjednicama Razrednih vijeća.
* Aktivnosti u procesu vrednovanja razvoja ponašanja učenika provode učitelji, razrednici i stručni suradnici transparentno, javno i kontinuirano, poštujući učenikovu osobnost i dajući svakomu učeniku jednaku priliku.
* Razrednik zaključuje ocjenu vladanja učenika, uz mišljenje Razrednoga vijeća. U zapisniku sjednice toga Razrednoga vijeća razrednik upisuje uz odgovarajuću točku dnevnog reda napomenu „ocjene vladanja zaključio razrednik uz mišljenje i suglasnog Razrednoga vijeća", tj. navodi po potrebi naglaske i zaključke iz rasprave o ocjeni vladanja za pojedinog učenika (ako ne postoji suglasnost oko ocjene).
* Učenik ima pravo znati elemente ocjenjivanja, kao i načine i postupke vrednovanja vladanja.
* Učenik je dužan pridržavati se svih pravila koja se odnose na načine i postupke vrednovanja, te na pravila ponašanja učenika u školi. Ukoliko se učenik ne pridržava pravila, učitelj/razrednik/stručni suradnik može predložiti određenu pedagošku mjeru razredniku, Razrednome ili Učiteljskome vijeću, koje može donijeti odluku o izricanju pedagoške mjere učeniku.
* Roditelj ima pravo znati elemente ocjenjivanja, kao i kriterije za donošenje ocjene vladanja. O načinima i postupcima vrednovanja i ocjenjivanja vladanja roditelje informira razrednik na roditeljskim sastancima i individualnim informativnim razgovorima. Roditelj dobiva informacije i od predmetnih učitelja u terminima informacija predmetnih učitelja osobnim dolaskom ili po pozivu predmetnog učitelja.
* Ravnatelj i stručni suradnici Škole dužni su tijekom nastavne godine pratiti provođenje odredbi navedenog Pravilnika koje se odnose na vrednovanje vladanja učenika.
* Ocjenjivanje vladanja učenika s teškoćama, koji savladavaju individualne i prilagođene i učitelji/stručni suradnici trebaju primjeriti teškoći i osobnosti učenika.
* Elementi i kriteriji za ocjenjivanje vladanja učenika dostupni su učenicima i roditeljima na web stranici Škole

***Razrednik ima obavezu:***

* na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s elementima i mjerilima ocjenjivanja vladanja učenika
* na kraju prvoga polugodišta i na kraju nastavne godine (na zadnjem satu razrednika u prvom polugodištu i na kraju nastavne godine) javno zaključiti i priopćiti, te obrazložiti ocjenu vladanja svakom učeniku, a u odgovarajuću rubriku Dnevnika rada za sat razrednika upisati „javno zaključivanje i priopćavanje ocjena vladanja učenika"
* redovito informirati roditelje o vladanju učenika, dogovarati i poduzimati mjere za unaprjeđivanje vladanja učenika, te voditi brigu o tome da roditelj pravovremeno dobije informaciju koju će i zbog čega ocjenu vladanja imati njegovo dijete na kraju nastavne godine.
* pri ocjenjivanju vladanja učenika razrednik/razrednica dužni su voditi računa o individualnim osobinama učenika/ce, posebno o njihovim karakternim i emocionalnim osobinama, te o njihovim obiteljskim prilikama.

**Definirali smo elemente procjene u četiri kategorije:**

***1) odnos učenika prema nastavnom radu i učenju,  
2) odnos učenika prema drugim učenicima,  
3) odnos učenika prema učiteljima i ostalim djelatnicima,  
4) odnos učenika prema imovini, društvenom i prirodnom okruženju te zdravstvenoj zaštiti.***

**1) UZORNO**

**Učenik uzornog ponašanja aktivan je u nastavnom procesu, odgovaran i savjestan u radu, spreman na suradnju s učenicima i učiteljima. Poštuje dogovorena pravila, primjereno se ponaša, izbjegava konfliktne situacije, ima razvijenu kulturu ponašanja, pristojno se ponaša izvan škole (terenska nastava i sl.) te poštuje pravila timskoga rada. Svojim ponašanjem služi kao uzor drugim učenicima, izdvaja se kao primjer u svom odnosu prema svim djelatnicima škole (tehničkom osoblju, učiteljima, spremačicama, domarima, ravnatelju, stručnoj službi,…) i drugim učenicima. Nikada nije odbio zamolbu za pomoć učitelja i drugih učenika. Uvijek se odaziva sudjelovanju u aktivnostima škole koji nisu povezani samo s nastavom.**

**1) ODNOS PREMA RADU- *učenik REDOVITO:***

* poštuje Kućni red škole
* redovito pohađa nastavu i druge aktivnosti
* ima potreban pribor za rad (uključujući i potrebne lozinke) redovito nosi tablet, izvršava zadatke u virtualnoj učionici i na Teamsu
* učenik teži postizanju što boljeg uspjeha
* aktivno sudjeluje u nastavnom procesu

**2) ODNOS PREMA DRUGIM UČENICIMA -*učenik REDOVITO*:**

* Odgovorno se ponaša prema drugim učenicima
* Rado pomaže, poštuje tuđa prava i prihvaća različitosti
* Posjeduje visoku toleranciju
* Preuzima odgovornost za svoje postupke na način da se ispriča
* Ne ponavlja učinjeni propust
* ne komentira uspjeh i vladanje drugih, nego ih motivira
* Reagira na zlostavljanje drugih učenika vodeći računa o njihovim pravima
* Ne ometa druge učenike u praćenju nastave
* **3) ODNOS PREMA UČITELJIMA I OSTALIM DJELATNICIMA ŠKOLE-*učenik REDOVITO*:**
* Kulturno i uljudno se ponaša prema učiteljima i drugim djelatnicima škole
* Učenik govori istinu i učitelju i roditelju.
* Ne ometa učitelja za vrijeme nastave ili ostalih oblika odgojno-obrazovnog rada , ne ubacuje se u razgovor ako učitelj priča s drugim učenikom ili učiteljem, nego čeka svoj red
* Ne ugrožava sigurnost učenika, učitelja i ostalih djelatnika škole te poduzima mjere ako je sigurnost učitelja ili školska imovina ugrožena.

**4) ODNOS PREMA ŠKOLSKOJ IMOVINI , IMOVINI UČENIKA TE DRUŠTVENOM, PRIRODNOM I TEHNIČKOM OKRUŽJU, ZDRAVSTVENOJ ZAŠTITI-*učenik REDOVITO*:**

* Čuva svoje i tuđe udžbenike, posuđene knjige u školskoj knjižnici
* Ne uništava i krivotvori te ne sudjeluje u krivotvorenju pedagoške dokumentacije
* Čuva i ne otuđuje imovinu: osobnu, ostalih učenika, školsku i društvenu, a u slučaju uništavanja imovine (pisanje po knjigama, zidovima i inventaru škole, oštećivanje knjiga i inventara, eventualno trganje, spaljivanje i sl., neprimjereno ponašanje prema računalnoj opremi, neprimjereni rad na računalu, tabletu - posjećivanje neprimjerenih stranica, neovlašteno instaliranje aplikacija) poduzima mjere - sprječava počinjenje, traži pomoć učitelja ili djelatnika škole i prijavljuje incident i počinitelje – ponaša se prema načelu dobrog gospodara. *Nenamjerno/slučajno oštećivanje imovine ne smatra se prekršajem.*
* Učenik se brine za sigurnost školske imovine (ne unosi sredstva, opremu i uređaje koji mogu izazvati požar i eksploziju u unutarnji ili vanjski prostor škole, brine se za sigurnost imovine drugih učenika, učitelja i djelatnika (nađene predmete i stvari vraća i gubitak prijavljuje u tajništvo ili spremačicama), za imovinu lokalne zajednice, te poduzima potrebne mjere ako je sigurnost navedene imovine i sigurnost učenika, učitelja i ostalih djelatnika ugrožena
* učenik vodi računa o urednosti školskih prostora (sanitarnih čvorova i sl)
* ne iznosi hranu iz školske kuhinje niti iz škole
* u školu dolazi čist i uredan, primjereno odjeven (ne nosi majice bez naramenica ili s tankim naramenicama, kratke hlačice, mini suknju, prozirnu, pripijenu i kratku odjeću, ne koristi se kozmetikom pretjerano i neprimjereno)
* poštuje zabranu konzumiranja alkohola, duhanskih proizvoda i droge, energetskih pića i različitih oblika e-cigareta u unutrašnjem i vanjskom prostoru škole te u svim ostalim prigodama (TN, izleti, susreti...)
* poštuje zabranu upotrebe mobitela, pametnih satova i drugih oblika tehnologije, osim u nastavne svrhe.
* Ne uništava sanitarne čvorove, primjereno se i racionalno ponaša u održavanju toaletne higijene

**2) DOBRO**

**Učenik dobrog vladanja povremeno je aktivan je u nastavnom procesu, odgovaran i savjestan u radu, spreman na suradnju s učenicima i učiteljima. Povremeno poštuje dogovorena pravila, povremeno ometa učenike i učitelje u radu, ali prihvaća odgovornost i popravlja svoje ponašanje, ne izbjegava konfliktne situacije... Tijekom godine izrečena mu je pedagoška mjera Opomena nakon čega učenik nije promijenio svoje ponašanje. Dobro vladanje može imati i učenik kojemu je izrečena pedagoška mjera Ukor, uz uvjet da je prihvatio odgovornost i popravio ponašanje. Učenik kojem je izrečena mjera Strogi ukor, koji nije prihvatio odgovornost i popravio ponašanje, ne može imati dobro vladanje.**

**1.) ODNOS PREMA RADU - *učenik POVREMENO:***

* Ima neodgovoran odnos prema učenju (nije spreman za pisane i usmene provjere, povremeno piše zadaće, povremeno sudjeluje u nastavi i timskome radu, ali reagira na poticaj učitelja i spreman je promijeniti taj odnos)
* Nema pribor potreban za rad (uključujući lozinke)
* Neopravdano izostaje i/ili kasni na nastavu i druge oblike odgojno –obrazovnog rada (izostao je neopravdano 2-4 sata)
* Teži postizanju boljeg uspjeha, ali se ne javlja samoinicijativno za obavljanje dodatnih zadataka, radi uz poticaj, a započete poslove često ne dovršava
* Nesavjesno i neodgovorno obavlja dužnost redara

**2.) ODNOS PREMA DRUGIM UČENICIMA - *učenik POVREMENO****:*

* Ima neodgovoran odnos prema dr. učenicima – ometa druge učenika u učenju i drugim odgojno-obrazovnim aktivnostima
* Pomaže, poštuje tuđa prava i prihvaća različitosti na poticaj učitelja
* Nije uvijek susretljiv i ne poštuje uvijek pravila
* Preuzima odgovornost za svoje postupke na način da se ispriča
* Izaziva sukobe i/ili je nasilan prema drugima
* Sukobe s učenicima ne rješava sukladno Protokolu, ne osjeća se odgovornim te krivicu prebacuje na dr. učenike. Nema primjeren način komuniciranja s učenicima

**3.) ODNOS PREMA UČITELJIMA I OSTALIM DJELATNICIMA ŠKOLE – *učenik POVREMENO:***

* Ometa učitelja u nastavnom procesu i u ostalim oblicima odgojno obrazovnog rada (DOP, DOD, INA, izvanučionička nastava i sl.)
* Ne poštuje učenika, učitelje i djelatnike škole, ili samo primjereno komunicira s učiteljima koju mu predaju, ne pozdravlja na ulazu u prostor Škole
* Učenik ne ugrožava sigurnost učitelja i ostalih djelatnika škole
* Ne obavlja savjesno i dogovorno dužnost redara

**4.) ODNOS PREMA ŠKOLSKOJ IMOVINI , IMOVINI UČENIKA TE DRUŠTVENOM, PRIRODNOM I TEHNIČKOM OKRUŽJU, ZDRAVSTVENOJ ZAŠTITI –*učenik POVREMENO:***

* Krši pravila Kućnog reda, uz neznatna postupanja primjereno se ponaša u svim prigodama, povremeno se ponaša neprimjereno, nerijetko se priklanja neprimjerenim ponašanjima
* Pokazuje nerazvijenu ekološku i društvenu svijest, ali na poticaj je spreman promijeniti svoje ponašanje
* Učenik ne uništava, ne krivotvori i ne sudjeluje u krivotvorenju pedagoške dokumentacije, ali ni ne poduzima ništa kako bi spriječio takve radnje drugih učenika
* Učenik uglavnom čuva i ne otuđuje osobnu, školsku i društvenu imovinu
* Ima saznanja o počinjenju štete koje ne želi prijaviti
* Ima saznanja o neprimjerenom radu na računalu te neprimjerenom odnosu prema računalnoj opremi koje ne prijavljuje.
* Učenik ne ugrožava školsku imovinu (ne unosi u prostor škole sredstava, opremu i uređaje koji bi mogla izazvati požar, eksploziju i/ili sl.
* U školu ne dolazi uredan, nije primjereno odjeven
* Učenik poštuje zabranu konzumiranja alkohola, duhanskih proizvoda i droge, poštuje zabranu konzumiranja alkohola, duhanskih proizvoda, energetskih pića, e-cigareta, droge u unutrašnjem i vanjskom prostoru škole te u svim ostalim prigodama (TN, izleti, susreti...)
* Zaboravlja i ne nosi preobuku čime stvara teškoće u održavanju čistoće škole i remeti osobno i tuđe zdravlje.
* Ne poštuje zabranu upotrebe mobitela, pametnih satova i drugih oblika tehnologije, osim u nastavne svrhe.

**3) LOŠE**

**Učenik lošeg ponašanja učestalo krši Kućni red škole te razredna i druga pravila. Učenik je neodgovaran i nesavjestan u radu, nije spreman na suradnju s učenicima i učiteljima te učestalo ometa druge učenike i učitelje u radu. Tijekom godine izrečena mu je pedagoška mjera (Ukor i Strogi ukor), no i nakon izricanja mjere učenik nije prihvatio odgovornost za svoje ponašanje te ga nije promijenio**.

**2) ODNOS PREMA RADU - *učenik UČESTALO:***

* Ima neodgovoran odnos prema učenju (ne uči, rijetko je spreman za pisane u usmene provjere, učestalo ne piše zadaće, učestalo ne sudjeluje u nastavi i timskome radu, učestalo zaboravlja pribor za rad, lozinke i sl.)
* Neopravdano izostaje i/ili kasni na nastavu i druge oblike od odgojno –obrazovnog rada (izostao je neopravdano više od 6 sati)
* Nezainteresiran za uspjeh, odbija izvršavati osnovne zadatke i zaduženja
* Nesavjesno i neodgovorno obavlja dužnost redara
* Ne prihvaća odgovornost za rezultate svog rada, te ne želi ispraviti pogreške
* Krši i ne poštuje dogovorena razredna pravila i pravila Kućnog reda ( ne nosi potreban pribor i opremu, bilježnice i sl..)  
  *Napomena: Razredna pravila za učenike su dogovori s razrednicima kao npr. raspored sjedenja.*
* Često samovoljno mijenja raspored sjedenja, šeće i ustaje bez dopuštenja, ne radi zadano, koristi se mobitelom na nastavi i drugim nedozvoljenim oblicima komunikacijske tehnologije i sl.)

**5.) ODNOS PREMA DRUGIM UČENICIMA - *učenik UČESTALO:***

* ometa druge učenika u učenju i drugim odgojno-obrazovnim aktivnostima te tako stvara negativnu razrednu klimu
* ne pomaže, ne poštuje tuđa prava i ne prihvaća različitosti na poticaj učitelja
* odbija sudjelovati u obveznim školskim programima i aktivnostima
* ne preuzima odgovornost za svoje postupke na način da se ispriča
* često izaziva sukobe i/ili je nasilan prema drugima
* Sukobe s učenicima ne rješava sukladno Protokolu, vrši nasilje na druge učenike uz poticanje drugih da učine isto
* Nema primjeren način komuniciranja s učenicima te se oni zbog toga osjećaju loše
* Ugrožava sigurnost drugih učenika, učitelja, djelatnika (donosi u škole pirotehnička sredstva, alkohol i sl.)
* Ponavlja pogreške unatoč upozorenjima o neprimjerenosti

**6.) ODNOS PREMA UČITELJIMA I OSTALIM DJELATNICIMA ŠKOLE *– učenik UČESTALO:***

* Ometa učitelja u nastavnom procesu i u ostalim oblicima odgojno obrazovnog rada (DOP, DOD, INA, izvanučionička nastava i sl.)
* Ne poštuje učenika, učitelje i djelatnike škole – odbija izvršiti molbe, zahtjeve i zadatke učitelja i ostalih djelatnika tijekom nastave i dr. oblika odgojno-obrazovnog rada, a koji su u skladu sa zakonskim propisima Škole
* Svojim ponašanjem učenik ugrožava sigurnost učitelja i ostalih djelatnika škole
* Ne obavlja savjesno i dogovorno dužnost redara

**7.) ODNOS PREMA ŠKOLSKOJ IMOVINI , IMOVINI UČENIKA TE DRUŠTVENOM, PRIRODNOM I TEHNIČKOM OKRUŽJU, ZDRAVSTVENOJ ZAŠTITI –*učenik UČESTALO*:**

* krši pravila Kućnog reda, krivotvori ili sudjeluje u uništavanju i/ili krivotvorenju ped. dokumentacije
* Pokazuje nerazvijenu ekološku i društvenu svijest, i na poticaj nije spreman promijeniti svoje ponašanje
* ne čuva svoju i otuđuje osobnu imovinu dr. učenika, školsku i društvenu imovinu
* uništava sanitarne čvorove, neprimjereno se i neracionalno ponaša u održavanju toaletne higijene, nagovara druge učenike na počinjenje štete, a štetu ne želi nadoknaditi i ne ostvaruje restituciju
* posjećuje neprimjerene stranice, izvršava nedozvoljene radnje na računalu, uništava dijelove računala (tipkovnica i slično)
* ugrožava školsku imovinu (unosi u prostor škole sredstava, opremu i uređaje koji bi mogla izazvati požar, eksploziju i/ili sl.)
* učenik ne poštuje zabranu konzumiranja alkohola, duhanskih proizvoda i droge u unutrašnjem i vanjskom prostoru škole te u svim ostalim prigodama (TN, izleti, susreti...)
* ne želi nositi školsku preobuku, čime stvara teškoće u održavanju čistoće škole i remeti osobno i tuđe zdravlje.
* Kontinuirano ne poštuje zabranu upotrebe mobitela, pametnih satova i drugih oblika tehnologije, osim u nastavne svrhe.